**Конспект урока на тему "Терахьдешнийн нийсаяздар"(6 класс)**

**Урокан тема: «**Терахьдешнийн нийсаяздар»

**Урокан 1алашо:**терахьдешнех лаьцна хаарш шордар,  нийсаяздаран кепаш йовзийтар.

**Кхочушдан лерина жам1аш:**терахьдешнех лаьцна хаарех пайдаэцар, нийсаяздаран кепаш таллар, юкъарниг,башхаллаш  билгалъяхар; нохчийн меттан башхаллаш йийца хаар;талларан корматалла хилар.

**Урок д1аяхьар.**

**I.Орг.момент.**

**II.Хаарийн актуализаци.**

**Ц1ера болх таллар.**

*Шардар № 114, аг1о 73.*

**Терахьдешнийн кхолладаларан тидам бар.**

-Д1адеша терахьдешнаш.

*Цхьаъ,шиъ,кхоъ,диъ, пхиъ, ялх,ворх1,барх1,исс,итт.*

-Муьлха терахьдешнаш ду уьш?(Масаллин).

-Рог1аллин терахьдешнаш а кхуллуш д1аязде уьш.

*Цхьо+лг1а+⎕, шолг1а,кхо+алг1а+⎕,доь+алг1а+⎕,пхоьалг1а,йолх+алг1а+⎕, ворх1+алг1а+⎕, борх1+алг1а+⎕, уьсс+алг1а+⎕, уьтт+алг1а+⎕.*

-Х1оттамца талла уьш.

-Муха кхоллало рог1аллин терахьдешнаш?(Масаллин терахьдешнашна т1е суффикс ***–лг1а- (-алг1а-)*** кхетарца.

-Кхин муьлха терахьдешнаш ду иштта кхоллалуш?(Ткъаесналг1а, ткъолг1а).

-Д1аязде ***цхьайттанна т1ера берх1иттанна т1е*** кхаччалц долу терахьдешнаш,х1оттамца толлуш.

*Цхьайтталг1а, шуьйтталг1а, кхойтталг1а, доьйтталг1а, пхуьйтталг1а,йолхитталг1а, вуьрх1итталг1а, берх1итталг1а.*

-Муха кхолладелла уьш?(Масаллин терахьдешнашна т1е терахьдош –итта(-йтта) кхетарца, суффикс ***–лг1а,(-алг1а)*** кхетарца).

-Муьлхачу терахьдешнашна т1е кхетта -***йтта***?(Чаккхенагхь элп ***ъ***долчаьрна. Масала, *цхьаъ-цхьайтта, шиъ-шийтта* и.кх.д1а).

-Муьлхачу терахьдешнашна т1е кхетта -***итта***?(Чаккхенагхь элп ***ъ***доцчаьрна. Масала, *ялх-йолхитта, ворх1-вуьрх1итта* и.кх.д1а).

-Д1адеша терахьдешнаш: *шовзткъа, кхузткъа, доьзткъа*.